Howard Walter Florey

Howard Walter FLOREY (Barono Florey de Adelajdo kaj Marstono ; naskiĝis la 24-an de septembro 1898, en Adelajdo, mortis la 21-an de februaro 1968, en Oksfordo, en Britio) estis aŭstralia kemiisto kaj farmakologo.
Rekompencis lin la Nobel-premio pri fiziologio aŭ medicinohttps://www.nobelprize.org/prizes/medicine/1945/florey/facts/ en 1945, kun Ernst Boris Chain kaj Sir Alexander Fleming, por la ekstrakto de penicilino.

 Vivo 
Li naskiĝis en Suda Aŭstralio, lernis medicinon en Universitato de Adelajdo de 1917 ĝis 1921, ricevis stipendion Rhodes kaj daŭrigis sian lernadon en Queen's College de la Universitato de Oksfordo.

Post tempo en Usono kaj Universitato de Kembriĝo, li reiris al Oksfordo kie li iĝis ano de la Lincoln College kaj estro de esplora teamo. En 1938, laborante kun Ernst Boris Chain kaj Norman Heatley, li legis artikolon de Alexander Fleming pri la kontraŭbakteria efiko de ŝimo penicillium notatum.

Lia teamo laboris pri la grandskala produktado de tia ŝimo kaj ekstrakto de la aktiva substanco. Li tiom sukcesis, ke en 1945, penicilino estis industrie produktata por la aliancanoj de la dua mondmilito.

Howard W. Florey nobeliĝis kaj ricevis la ordenon pro merito en 1944. Li aniĝis la Ĉambron de la Lordoj kiel Barono Florey de Adelajdo kaj Marstono en 1965. Li estis prezidento de la Reĝa Societo de Londono de 1960 al 1965 kaj kanceliero de la Aŭstralia Nacia Universitato de 1965 al 1968.

Li mortis pro korinfarkto en 1968.

 Eksteraj ligiloj 
  Biografio de Sir Howard Florey (el Nobelprize.org)
 proksimume  Florey, sinjoro Howard Walter

 Notoj 

Kategorio:Aŭstraliaj patologoj
Kategorio:Aŭstraliaj agnostikoj
Kategorio:Aŭstraliaj farmakologoj
Kategorio:Nobel-premiitoj pri fiziologio aŭ medicino
Kategorio:Anoj de la Reĝa Societo de Londono
Kategorio:Anglodevenaj aŭstralianoj